b'\n_START_ARTICLE_\nNarodni park Mercantour\n_START_SECTION_\nZgodovina\n_START_PARAGRAPH_\nNarodni park je bil ustanovljen leta 1979 kot "Park dveh con": posebej za\xc5\xa1\xc4\x8ditenega in nenaseljenega osrednjega obmo\xc4\x8dja 68.500 ha, in zunanje cone velike 146.500 ha._NEWLINE_Da bi za\xc5\xa1\xc4\x8ditili divje \xc5\xbeivali, so bila osrednja obmo\xc4\x8dja Mercantour masiva najprej uvr\xc5\xa1\xc4\x8dena v kraljevi lovski rezervat, ki ga je leta 1859 ustanovil kralj Viktor Emanuel II., nato pa leta 1946 v lovski rezervat, leta 1953 z ministrskim odlokom v rezervat prefekture. Po tem se je rezervat postopoma razvijal v Franciji in bil razgla\xc5\xa1en za narodni park leta 1979. Tesno sodeluje z italijanskim Parco Naturale delle Alpi Marittime, ki je bil ustanovljen leta 1987 in s katerim ima 33 km skupne meje. Skupaj upravi Parkov delata na vzpostavitvi Evropskega narodnega parka._NEWLINE_V letu 2009 je bila sprejeta nova uredba o spremembi odloka o ustanovitvi parka. 28. decembra 2012 je predsednika vlade, ob podpori 28 mest, podpisal listino o sodelovanju._NEWLINE_Leta 2013 sta bila Narodni park Mercantour in Parco delle Alpi Marittime registrirana na okvirnem seznam Unescove svetovne dedi\xc5\xa1\xc4\x8dine v obeh dr\xc5\xbeavah.\n_START_SECTION_\nPrazgodovinski ostanki\n_START_PARAGRAPH_\nVzhodno od narodnega parka Mont B\xc3\xa9go (2872 m) se nahaja, tako pravijo lokalni pastirji, sveta gora. Tu sta dolini Vall\xc3\xa9e des Merveilles (Dolina \xc4\x8dudes) in Vall\xc3\xa9e de Fontanalbe (Dolina belega izvira), ki sta \xc5\xa1e posebej znani po svojih \xc5\xa1tevilnih skalnih rezbarijah iz bronaste dobe. Gravure se nahajajo na nadmorski vi\xc5\xa1ini od 2100 do 2600 metrov in so jih verjetno izdelovali pastirji okoli 1800-1500 pr. n. \xc5\xa1t.. Med motivi so \xc5\xbeivali, ljudje, geometrijske oblike, kot tudi orodja in oro\xc5\xbeja.._NEWLINE_Leta 1989 so bile skalne poslikave razgla\xc5\xa1ene za naravni spomenik.\n_START_SECTION_\nFlora in favna\n_START_PARAGRAPH_\nZaradi razli\xc4\x8dnega terena in podnebja (na sti\xc4\x8di\xc5\xa1\xc4\x8du Alp in Sredozemlja) ima narodni park raznoliko floro (ve\xc4\x8d kot 2000 vrst rastlin, vklju\xc4\x8dno 40 endemi\xc4\x8dnih, 5 kamnokre\xc4\x8dev in orhideje). Najbolj znana med endemi\xc4\x8dnimi rastlinami je Saxifraga florulenta iz vrste kamnokre\xc4\x8dev, ki po pribli\xc5\xbeno 30 letih zacveti samo enkrat in potem odmre. Po pobo\xc4\x8djih rastejo listavci (puhasti hrast, \xc4\x8drni\xc4\x8devje) in iglavci (rde\xc4\x8di bor, jelka, smreka, Navadni macesen in cemprin) uspelo med seboj preko nadmorske vi\xc5\xa1ine 2200 metrov_NEWLINE_V narodnem parku \xc5\xbeivijo gams, alpski kozorog, planinski orel, brkati ser, svizec, evropski muflon, divji petelin in nekaj italijanski volkov. Ponovna uvedba kozoroga se je za\xc4\x8dela leta 1921, ko je bilo pripeljanih pribli\xc5\xbeno 20 \xc5\xbeivali z obmo\xc4\x8dja dana\xc5\xa1njega Narodnega parka Gran Paradiso.\n_START_SECTION_\nZa\xc5\xa1\xc4\x8dita okolja in narave\n_START_PARAGRAPH_\nLeta 1993 je bil Narodni park Mercantour nagrajen od Sveta Evrope z Evropsko diplomo za zavarovana obmo\xc4\x8dja.\n_START_SECTION_\nTurizem\n_START_PARAGRAPH_\nDrugi pomembni kraji so Mont Mounier (2817 m) in jezero Lac d\'Allos (2220 m), ki je najve\xc4\x8dje naravno jezero je tej vi\xc5\xa1ini. V narodnem parku je ve\xc4\x8d kot 600 kilometrov ozna\xc4\x8denih pohodni\xc5\xa1kih poti. Skozi Mercantour potekajo daljinske pe\xc5\xa1poti GR 5, Via Alpina, GR 52 in GR 52A.'